
РЕШЕНИЕ

№ 95 / 21.10.2010 г.

ПРОТОКОЛ № 16 / 21.10.2010 г.


ОТНОСНО: Предложение за прекратяване на Договор РД.02.11-1/08.01.2004 за предоставяне на концесия за обект – стадион гр. Елена – публична общинска собственост – община Елена


На основание чл.21, ал.1, т.8 от Закона за местното самоуправление и местната администрация и чл.76, ал. 2 и чл.77 от Закона за концесиите и чл.48, ал.4 и във връзка с чл.44 от Договор РД.02.11-1/08.01.2004 г., ОБЩИНСКИ СЪВЕТ – ЕЛЕНА

РЕШИ:

1. На основание чл. 76, ал. 2 от Закона за концесиите, чл. 48, ал. 4 и във връзка с чл.44 от договора да се прекрати Договор РД.02.11-1/08.01.2004 за предоставяне на концесия за обект – стадион гр. Елена – публична общинска собственост – община Елена.
2. Упълномощава кмета на община Елена да извърши необходимите действия за едностранно прекратяване на договора и изземване на имота поради неизпълнение от страна на концесионера.
3. При предаването на имота концесионерът е длъжен да предостави на община Елена цялата документация, свързана с дейността на концесионера. 

